  Наталия Сильвестрова Туспуктэм: видеоысь скриншот (vk.com (Администрация Вавожского района) Вавожысь лулчеберет юрт азьын «#ВавожКрезь» синпелет усьтӥзы. Со сярысь ёрос администрацилэн пресс-службаез ивортӥз. Ӵапак Вавож ёросын крезьлэн историез туж узыр, сое гуртъёсысь какыккылосэз эскеронъя экспедициосысь, озьы ик Кузебай Гердлэн литература но фольклор кылёсысьтыз адӟыны луэ. Синпелетэз усьтон ужрад бере лулчеберет юртын крезьчиослэн зональной фестивальзы ортчиз. Куноос крезьгуро калык инструментлэсь – крезьлэсь – паймымон чебер куаразэ кылзӥзы. Ужрад «Крезь как символ национальной идентичности и культурный бренд территории» ӵектослэн йылпумъянэз луиз. Тодэ вайытом, Сьӧлта ёросын дун-чылкыт Пётрлы но Феврониялы синпелет усьтӥзы.   Тегъёс: синпелет крезьгур Лулчеберет Вавож Удмуртия  